26 қаңтар. Тұлғалар туған күн
DATE: 08:09, 26 Қаңтар 2023 | GMT +5
TITLE: 26 қаңтар. Тұлғалар туған күн
URL: https://kaz.inform.kz/news/26-kantar-tulgalar-tugan-kun_a4027250/
META: DATE: 08:09, 26 Қаңтар 2023 | GMT +5
TOTAL WORDS: 454
AUTHOR(S):
TEXT: ЕСІМДЕР. 75 жыл бұрын Қазақстан фантастжазушылары қауымдастығының президенті, аудармашы, Қазақстан Жазушылар одағының мүшесі Нарбин КЕНЖЕҒҰЛОВА дүниеге келді. Шығыс Қазақстан облысында туған. Қазақ мемлекеттік университетін бітірген. «Қазақстан ауыл шаруашылығы» журналының бөлім меңгерушісі, Қазақ КСР Баспа, полиграфия және кітап саудасы істері жөніндегі мемлекеттік комитетінің жетекші маманы, Республикалық кітап палатасы директорының орынбасары, Жазушылар одағында көркем аударма және әдеби байланыстар алқасының бөлім меңгерушісі қызметтерін атқарған. 1994 жылдан Әл-Фараби атындағы Қазақ мемлекеттік ұлттық университетінің журналистика факультетінде ұстаздық қызметте болған. Шығармаларын қазақ және орыс тілдерінде жазады. «Мойылқара», «Қиын шешім», «Жерұйыққа саяхат», «Қызыл сәуле», т. фантастикалық шығармалар жинақтарында оның әңгіме-повестері жарияланған. Кейінгі жылдары «Дорогу осилит идущий» ғұмырнамалық хикаяты, Т. Айтбайұлынан тәржімалаған «Мың бір түн және мың бір күн» романы жарық көрген. 62 жыл бұрын Қазақстан Республикасы Парламенті Сенатының депутаты Сұлтанбек Алмасбекұлы МӘКЕЖАНОВ дүниеге келді. Жамбыл облысы Меркі ауданында туған. Целиноград инженер-құрылыс институтын, Халықаралық еңбек академиясын тәмамдаған. 1993-1998 жылдары - «астанабанк» АҚ басқарма төрағасының орынбасары, «Қазақинвест» корпорациясының вице-президенті. 1998-2002 жылдары кәсіпкерлікпен айналысты. 2002-2004 жылдары - Маңғыстау облысы әкімінің көмекшісі, аппарат басшысы. 2004-2006 жылдары - «Нұр Отан» партиясы Маңғыстау облыстық филиалының төрағасы, Маңғыстау облысы әкімінің орынбасары, Алматы қаласы әкімі аппараты жетекшісінің орынбасары қызметтерін атқарған. 2006-2010 жылдары - Алматы қаласы табиғи ресурстар және табиғатты пайдалануды реттеу басқармасының бастығы. 2010-2016 жылдары - Алматы қаласы Медеу ауданының әкімі. 2016-2019 жылдары – Алматы қаласы әкімінің орынбасары. Алматы қаласы Медеу ауданының әкімі. Атқаратын лауазымында – 2020 жылғы тамыздан бастап. 61 жыл бұрын Қазақстан Республикасының мемлекет қайраткері Дархан Қамзабекұлы МЫҢБАЙ дүниеге келді. Оңтүстік Қазақстан облысының Түлкібас ауданында туған. Ломоносов атындағы Мәскеу мемлекеттік университетін журналист мамандығы бойынша бітірді; 2006 жылы Шымкент университетін экономист мамандығы бойынша бітірген. Техника ғылымдарының кандидаты. 1978-1979 жылдары – Шымкент облысы Сайрам ауданы «Қайнарбұлақ» ұжымшарының В. Ленин атындағы бөлімшесінде жұмысшы. 1985 жылдан – Одақтық және шетелдік баспаға арналған Бас ақпарат редакциясының редакторы, 1986 жылдан – аға редакторы, 1989 жылдан – одақтық баспаға арналған ақпарат редакциясының аға бақылаушы әдеби редакторы. 1990 жылдан – ҚазКСР Жоғарғы Кеңесінің Актілерді жариялау бөлімінің аға кеңесшісі. 1992 жылдан – ҚазКСР Жоғарғы Кеңесінің редакциялық-баспа бөлімінің аға референті. 1994 жылдан – «Өркен- Горизонт» республикалық газетінің бас редакторы. 1996 жылдан – «Қазақстан теледидары және радиосы» Республикалық корпорациясының вице-президенті. 1997 жылдан – Шығармашылық қызметті және облыстық телерадиокомпаниялармен жұмысты үйлестіру жөніндегі басқарманың бастығы. 1997 жылдан – ОҚО әкімінің орынбасары. 2002 жылдан – ОҚО жастар ісі және ішкі саясат департаментінің бастығы. 2004 жылдан – ОҚО Түлкібас ауданының әкімі. 2006 жылдан - ОҚО әкімнің орынбасары. 2008 жылдан – ҚР мәдениет және ақпарат вице-министрі. 2008-2012 жылдара аралығында ҚР Президенті Әкімшілігінің ішкі саясат бөлімінің меңгерушісі болған. 2012 жылдың қаңтар айында Қазақстан Республикасының Мәдениет және ақпарат министрі болып тағайындалды; Қазақстан Республикасы Ұлттық музейінің директоры. Қазақстан Республикасы Парламент Мәжілісі VII шақырылымының депутаты, Әлеуметтік-мәдени даму комитетінің хатшысы. «Құрмет» орденімен; «Астана», «Қазақстан Республикасының тәуелсіздігіне 10 жыл», «Қазақстан Конституциясына 10 жыл», «Қазақстан Парламентіне 10 жыл» медальдарымен марапатталған
